open-index/open-wikipedia-markdown huggingface dataset:
Ерёмина, Мария Петровна

**Ерёмина Мария Петровна** – эрзянь валморонь сёрмадый.

## Эрямо пингезэ
Чачсь 1983-це иень ацамковонь 22-це чистэ Мордовия Республикань Орданбуе ёнксонь Кеченьбие (Жабино) велесэ. Средней школань прядомадо мейле тонавтнесь Н.П.Огарёв лемсэ эрзямокшонь госуниверситетэнь филологиянь факультетэнь журналистика отделениясо. Тонавтнема шкасто уш невтизе прянзо кода ёроков сёрмадыця. А стяко тонавтнемадо мейле саизь важодеме «Сятко» журналсо публицистикань отделэнь редакторокс. Ней важоди те журналсонть ответственной секретарекс. Журналистэнь ды редакторонь тевенть марто вейсэ а кадны сёрмадомантькак. Меельце шкастонть покш мель яви эйкакштнэнь туртов сёрмадовкстнэнень.

## Шкинемазо
Сёрмадомо ушодсь 11 иесэ. Школасо тонавтнемстэ те тевсэнть тензэ ламо лездась Н.И. Аржаев тонавтыцязо. Николай Иванович сеске редизе тейтерькасонть сёрмадомань сяткиненть. Шнась васень изнявксонзо, невтсь асатыксэнзэ лангс. Мария варчнесь виензэ эрзянь ды рузонь кельсэяк, седе удалакшность эрзянь кельсэ произведениятне.
Васенце стихотворениязо лиссь «Чилисемасо». Мейле стихотворениянзо, лирической миниатюранзо сеедьстэ кармасть максневеме «Сятко», «Чилисема» журналтнэсэ, лиссть «Финноугория» журналсо. Сёрмадовксонзо совасть «Монь вайгелем» (2005), «Эскелькс» (2008), «Эрзянь валске» (2011), «Ступени» (2012), «Тешкс» (2014), «Современная литература народов России: Поэзия / Антология» (2017) вейсэнь пусмотнес. Зярыя стихотворениянзо ютавтозельть мокшонь, рузонь, эстононь кельс. Лиссть кавто книганзо: «Ёвтаса тонеть» (2007) ды «Валдо» (2008). Омбоцесь нолдазель Таллин ошсо ниле кельсэ: эрзянь, рузонь, эстононь, англань.
Кода видьксты сонсь М. Ерёмина, сёрмадомасо касомань кеме эскелькстнэнь  тееме лездасть тензэ Мордовия Республикань сёрмадеень вейсэндявксонть ушодксонзо коряс ютавтневиця од литераторонь семинартнэ, эсензэ кондямо од сёрмадыця марто шкинемань пелькстамось, эрзянь виев поэттнэнь ды прозаиктнень пельде тонавтнемась. Мария свал вешнемань килангсо. Ней уш сонськак кой-кинь тонавты, витни-петни лия авторонь произведеният. Ульнесь зярыя авторонь книгань редакторокс.

Мель яви лия кельстэ ютавтомантеньгак. Ловныцятнень мельс тусть рузонь, финнэнь-угрань кельстэ ютавтозь стихензэ.

## Казнензэ
М.П. Ерёмина – И.П. Кривошеев лемсэ (2006) ды Мордовия Республикань Прявтонь (2008) литературной премиятнень лауреат.

Россиянь писателень союзонь член (2014).
 
## Литературась
* Писатели Мордовии : библиографический справочник : в 2 т. Е. 2. Л – Я / сост. : А. И. Брыжинский, Л. П. Бойнова, Е. И. Чернов. – Саранск : Мордовское книжное издательство, 2015. – 544 с. ISBN 978 – 5 – 7595 – 1938 – 6 (т. 2)
* «Чилисема», 2016, №3, С.16
Дергачёва, Любовь Фёдоровна

Дергачёва Любовь Фёдоровна, валморонь сёрмадый.

## Эрямо пингезэ
Чачсь вейке тёжа вейксэсядт сизьгемень колмоце (1973) иень ожоковонь кеменце (10) чистэ Мордовия Республикань Дубёнкань буень Кочкурвелесэ сокицянь-видицянь семиясо. [1991-це иестэъъ сон прядызе тиринь велень средней школанть. Теке жо иестэнть кармась тонавтнеме Н. П. Огарёв лемсэ Эрзямокшонь государственной университетэнь филологиянь факультетэнь эрзянь отделениясо. Сонзэ прядомадо мейле важодсь [Сятко (журнал-ковставкс)|«Сятко» журналсо литсотрудникекс. Ней сон – «Новая жизнь» Дубёнкань райгазетань корреспондент.

## Шкинемазо
Сёрмадомо Дергачёва Любовь ушодсь школасо тонавтнемстэ. «Кочкурвелем» васенце стихезэ лиссь 1988-це иестэ «Пионерэнь вайгель» (ней – «Чилисема») журналсо. Аволь аламо произведениянзо печатавсть «Новая жизнь» районной газетасо, «Эрзянь правда» газетасо. 1991-це иестэ «Сятко» журналсо лиссь «Чокшнесь викшнезь сырнень тештьсэ…» стихень покш пурнавксозо.
1995-це иестэ Эрзямокшонь книгань издательствась нолдызе «Вечкемадо» стихень вейсэнь пусмонть. Эйзэзэ совасть Любовь Дергачёвань зярыя стихензэяк.
«Оймесь мородо а чами» стихень башка книгазо лиссь кавто тёжат (2000) иестэ. Стихензэ секе тев лиснесть райгазетасо, «Чилисема» ды «Сятко» журналтнэсэ. Сынь вельть оймевть, сёрмадозь мазый кельсэ, токить эрьвань седей. Ды сынст кодаяк а човорясыть лия авторонь произведения марто.

## Казнензэ
Дергачёва Любовь – «Рождественская звезда» пелькстамонь дипломант ды лауреат. Сонензэ ульнесть максозь Российской Федерациянь Президентэнть Б. Н. Ельцинэнь ды Мордовия Республикань Прявтонть Н. И. Меркушкинэнь одтнэнь туртов премиятне. Любовь Фёдоровна Дергачёва истя жо казезь Мордовия Республикань правительствань Шнамо конёвсо.

Любовь Дергачёва эрзянь од поэтессанть стихензэ ютавтозь рузонь, финнэнь, венгрань, мокшонь, коминь кельтнес. Сонськак Любовь Фёдоровна ламо вийть путы лия кельстэ ютавтомань аволь шожда тевентень. Финнэнь-угрань кельтнень парсте содыцянть, американь учёноенть Джак Рютерэнь прявтсо ютавтызе финнэнь кельстэ Арто Паасилинэнь «Покштянь вешнемстэ» романонзо.

Любовь Дергачёва – 1998-це иестэ саезь Россиянь писателень союзонь член. Эри сон Дубёнкань райононь тиринь Кочкурвелесэ.

## Литературась
* Писатели Мордовии : библиографический справочник : в 2 т. Т. 1. А - К / сост. А. И. Брыжинский, Л. П. Бойнова, Е. И. Чернов. - Саранск : Мордовское книжное издательство, 2015. - 536 стр. ISBN 978-5-7595-1936-2 (т. 1)
* «Чилисема», 2015, №10, С.20
Белицер, Вера Николаевна

**Вера Николаевна Белицер** (1903-1983) — советэнь учёной, историянь наукань доктор, этнограф, полевой исследователь.

## Эрямо кизэ
Чачсь 1903-це иестэ Рязаньсэ. 
1925-це иестэ прядызе  МГУ-нь общественной наукань факультетэнь этнолого-лингвистической отделениянть.
1925-1941-це иетнестэ - Московсо Народоведениянь музеень важодиця.
1941-43-це иетнестэ - эвакуациясо.
1943-це иестэ мольсь тонавтнеме Московсо СССР-нь НА-нь Этнографиянь институтонь аспирантурас.
1945-це иестэ идизе  «Народная одежда удмуртов. Материалы к этногенезу» теманть коряс кандидатской диссертациянзо.
1945-це иестэ саезь 1952-це ие видьс ютавтнесь этнографической экспедицият коми-пермяконь весе основной этографической группатнень эрямо таркатнесэ.
1959-це иестэ идизе коминь этнографиянть коряс докторонь диссертациянзо.
Кулось1983-це иестэ Московсо.

## Наукань тевезэ
В.Н. Белицер ваннось Поволжьянь ды Прикамьянь раськетнень - эрзятнень, удмурттнэнь, башкиртнэнь, коми-зырянтнэнь, коми-пермяктнэнь, чуважтнэнь этнографияст. "Очерки по этнографии народа коми" (1958) важодевкссэнзэ келейстэ ванны коминь материальной культуранть ды эрямо койтнень, этнической историянь кевкстематнень ды келень ёнкстнэнь.
Сэрей тёкшт В.Н. Белицер сайсь Поволжьянь ды Прикамьянь раськетнень - комитнень, удмурттнэнь, эрзятнень, чуважтнэнь - традиционной оршамопелест ванномасо. Результаттнэ невтезь зярыя монографиясо.

## Шкинемазо
* К вопросу о происхождении бесермян (по материалам одежды) // ТИЭ, н.с. Т.I. М., 1947. С. 183-193.
* Народное изобразительное искусство коми // КСИЭ. Вып. X. М., 1950. С. 15-28.
* Народная одежда удмуртов (Материалы к этногенезу) / ТИЭ, н.с. Т.X. М., 1951.
* У зюздинских коми-пермяков // КСИЭ. Вып. XV. М., 1952. С. 27-38.
* Методические описания к полевому сбору материалов по народной одежде // КСИЭ. Вып. XVIII. М., 1953. С. 81-90.
* Очерки по этнографии народов коми: XIX - нач. XX в. / ТИЭ, н.с. Т.ХLV. М., 1958.
* Удмурты // Народы европейской части СССР. Серия Народы мира. М., 1964. Т.2.
* Финно-угорские народы Европейского Севера // Крестьянская одежда населения Европейской России (XIX – начало XX в.). Определитель. М., 1971.
* Народы Среднего Поволжья и Приуралья // Крестьянская одежда населения Европейской России (XIX – начало XX в.). Определитель. М., 1971.
* Народная одежда мордвы / ТИЭ, н.с. Т.СI. М., 1973.

## Литературась
Козлов В. И. Вера Николаевна Белицер / В. И. Козлов, Т. П. Федянович // Этнографическое обозрение. 1994. № 1. С. 149-152.
Федянович Т. П. Исследования В. Н. Белицер финно-язычных народов Поволжья и Приуралья // Этнографическое обозрение. 2004. № 5. С. 112-125

## Невтевкст
* Вера Белицер в Уральской исторической энциклопедии
* Об исследованиях В.Н. Белицер народа коми
Баняц, Мира

**Ми́ра Ба́няц** (; чачсь 1929-це иень таштамковонь 4-це чистэ, Ердевик, Сербия) — сербиянь сехте содавикс актрисатнестэ вейкесь.

Мира Баняц (алкуксонь лемезэ Мирьяна Т. Баняц) кандови актёронь васенце поколениянтень, кона прядызе театральной училищанть Нови-Сад ошсо (1950). Налксесь Сремска-Митровица (1949—1951) ды Баня-Лука (1953—1955) ошонь театратнесэ ды кувать Нови-Садсо Сербской национальной театрасо (1951—1970). 1970-це иетнестэ тусь эрямо Белградов ды теевсь «Ателье 212» театрань членэкс.

Сехте неявикс изнявксонзо — народсто аватнень невтемась, сеедьстэ налксилинзе юмор марто. Театрасо рольтнеде башка, конатнень кис казезель, сон налксесь ламо рольть киносо ды телевидениясо. Сехте ледстневиця ролензэ ульнесть Горан Паскалевичень фильматнесэ. Покш экрансо васень лисемазо — «Бой под Косово» фильмасонть (1964).

Сонензэ максозель «Добричин прстен» казнесь (Сербиясо эрямонь  театральной изнявксонзо кис сехте покш казне) 2001-це иестэ ды «Павле Вуисич» казнесь 2008-це иестэ. 1976-це иестэ Пуласо тензэ максозель «Золотая арена» Премиясь Бранко Бауэрэнь  «Шалаш в Малом Рите» фильмасонть авань сехте вадря роленть налксеманзо кисэ. Истя жо саинзе  «Октябрьская театральная награда» (2000) ды «Йоаким Вуйич» казнетнень.

Омбоце мировой войнань шкасто ютавтсь вейке ие Васенце пролетарской бригадасо.

## Кочказь фильмография
* 1976 — «Сторож пляжа в зимний сезон» / *Чувар плаже у зимском периоду* — *Спасения Пашанович*
* 1980 — «Мастера, мастера» / *Мајстори, мајстори* — *Лилиана*
* 1981 — «Помнишь ли ты Долли Белл?» / *Сјећаш ли се Доли Бел?* — *Мать Дино*
* 1986 — «Красота порока» / *Лепота порока* — *Милада*
* 1986 — «Чудо в Шаргане» / *Чудо у Шаргану* — *Икония*
* 1994 — «Вуковар» / *Вуковар, једна прича* — *Милка*
* 1996 — «Красивые деревни красиво горят» / *Лепа села лепо горе* — *мать Вели*
* 1998 — «Бочка пороха» / *Буре барута* — *мать боснийского Серба*
* 2007 — «Аисты вернутся» / *Вратиће се роде* — *Ружица Синджелич*
* 2007 — «Променяй меня» / *Промени ме* — *Малобабичка*
* 2008 — «Братья Блум» / *Brothers Bloom, The*

## Невтевкст
* Мира Баняц (англ.) на сайте Internet Movie Database
Комедия

[thumb|right|300px|«Комедиянь аллегориясь»<br>[Ван Лоо, Шарль Андре|Карл Ванлоо, 1752; А. С. Пушкинэнь лемсэ НИМ]]
**Комедия** (:  «Дионисэнь лемсэ покшчись», пейдиця ломанть, сынст молемаст коень-илань ютавтомсто, ды  /  «моро; ода» эйстэ) — драмань ветиця жанратнесэ вейкесь: произведения, конань юрсо вейсэнь эрямонь, ломанень асатыкстнэнь лангсо пейдема.
Трагедия

[мини|238px|Ине трагической чамакссь<br> <small>Кун. [IV пинге м. п. икеле Пиреень археологической музейсь]]
**Трагедия** ( ←  ←  — сеянь моро:  «сея» ды  /  «моро; ода» эйстэ) — драмань прявт жанратнестэ вейкесь. Эйсэнзэ невтевить пек пштить, сеедьстэ эрямосо а топавтовиця тевть-валт. Трагедиясь сюжетэнть юросо героенть, виев личностенть ды уцясканть, кирдимасторонть, пертьпельксэнть ды лиятнень ютксо эли эсензэ марто а витевиця конфликт. Те тюремасонть героесь сеедьстэ чавови, ансяк нравственностень ёндо лиси изницякс. Трагедиясь целезэ — сыргавтомс ваныцясонть седейсэ вельмевтиця ризнэма, пичедема ды ёжомарямо. Истямо потмоёжось вети катарсисэнтень (ваньксчинтень).
Доминиканонь Республикась

**Доминиканонь Республикась** () — мастор Пелевеёнксонь Америкасо.
## Эрицят
Содыця

[thumb|200px|[Мясоедов, Григорий Григорьевич|Г. Мясоедов. Содыця. 1860]]
**Содыця** (*Муниця*) — магиянь тевтнень ды валтнэнь тевс нолдыцят, конатне умонь шкань ломантнень чарькодемаст коряс лездыть тердемс бажамонь соткст.

## Невтевкст
*
Валмеревкс

**Валмеревкс** — устной народной творчествань жанра. Сеедьстэ вастневиця прядозь арсема марто ёвтавкс, кона лади эрямосо вастневиця тевтненень ды канды тонавтомань смусть.

## Эрзянь валмеревкст
* «Чавт кшнинть, зярс пси» ().
Валевтавкс

**Валевтавкс** — те эли тона явлениянтень эмоциянь питнень максыця ёвтавкс. Сон апак прядо ды арась эйсэнзэ тонавтомань смусть.
Бибина, Татьяна Николаевна

**Татья́на Никола́евна Би́бина** (чачсь 1939 — кулось 1960 иень панжиковонь 20 чистэ) — крансо важодиця. Максызе эсь эрямонзо тейтерьавань ды эйкакшонь идемань кис. Эрзя.

## Эрямопингезэ
Таня Бибина чачсь эрзянь Мордовиянь Целпанова (Отяжбуе) велесэ, тосо ютавтызе эйкакшпингензэ. Школав якась Гусь-Хрустальной ошсо, конась ашти Олодимэрэнь ёнкссо, козонь тетянзо-аванзо туекшность эрямо. Школань прядомадо мейле велявть Мордовияв. Важодсь цемент заводонь вачкамосо Чаунзань буесэ, ды сахаронь заводонь вачкамосо Ромадановань буесэ.

## Подвигезэ
1960 иень панжиковонь 20 чистэ Таня важодсь кепедемань крансо. Тевезэ ульнесь кепсемс железань ды бетононь блокт сахаронь заводонь вачкамсто. Кепететсь виев варма ды ноцковтызе кранонть кирдематаркатнестэ. Кранось тусь ардось чугункань киява тупикс. Сонзэ налозо стясь самай банянь лангс, косо се шкава ульнесть тейтерьават ды эйкакшт. Таня самай валгиль крансто алов се шкане, кода тень редизе. Теде мейле сеске велявтсь мекев, кабинас, ды ютавтызе налонть лия ёнов. Секе шкане кранось кармась прамо Таня марто. Тейтересь чавовсь. 

СССРэнь Верьце Советэнь Меремань коряс Татьяна Николаевна Бибина  1960 иестэ умарьковонь 6 чистэ казезель «Знак Почёта» орденсэ кулома ланга.

Калмазь эсь тиринь Целпанова (Отяжбуе) велесэ.

## Лемень кундамозо
Т.Н.Бибинань лемсэ лемдязель Саранской ошсо куро (Химмаш ошонь буесэ)  ды Комсомольский пгтэсэ (косо вачкасть цементэнь завод).

## Лисьмапрят

## Ссылкат
* Саранский городской сайт
Ёвтнема

**Ёвтнема** эли **новелла** ( — «куля» эйстэ) — эпикань вишка жанра. Прозань аволь покш произведения. Эйсэнзэ героенть эрямосто невтевить вейке эли зярыя событият.
Лавсень моро

[thumb|250px|[Рисс, Франц Николаевич|Ф. Рисс. «Лавсень моро». 1886 видьс]]
**Лавсень моро** — эйкакшонь фольклоронь жанратнестэ вейкесь, лавсенть велькссэ эйкакшонть мадстемсто моравиця нурькине морот.
Кель яжамка

**Кель яжамка** — устной народной творчествань вишка жанра. Аллитерация вельде теезь нурькине текст, фраза. Сон ёвтави пек стакасто, седеяк стакасто, зярдо ёвтави ламоксть ды куроксто.
Кой

**Кой**&nbsp;— пингеде-пингес ванстневиця условной . Сынь а кандыть кодамояк неявикс лезгс, ансяк лездыть ломантнень ютксо те эли тона сюлмавоматнень кемекстамо.
Юдина, Валентина Михайловна

**Юдина Валентина Михайловна** – сёрмадей, кулянь сёрмадый.

## Эрямо пингезэ
Чачсь 1951-це иень эйсюрковонь 28-це чистэ Мордовиянь Ицяло велесэ. Тесэ кассь, тестэ средней школань прядомадо мейле тусь тонавтнеме Московов А. М. Горькой лемсэ литературной институтов. Те кинть кочкизе секс, мекс стихень сёрмадома виензэ варчнизе уш кавксоце классо тонавтнемсэ. Васенце стихезэ печатазель Ицялонь «Путь Ильича» райгазетасо.

Литинститутсо тонавтнесь Лев Озеров рузонь содавикс поэтэнть семинарсо. Тесэ теевсь содавиксэкс рузонь ды лия масторонь поэттнэнь ды прозаиктнень шкинемаст марто, сынст книгатнень вельде тонавтнесь чарькодеме эрямонть смустензэ.

Литературной институтонть прядомадо мейле сисем иеть важодсь корреспондентэкс «Трибуна строителя» ламо тиражонь газетасо, мейле ютась «Строитель» Культурань кудов эйкакшонь секторонь прявтокс. Теке жо шкастонть мирдензэ, Терентьев Александр рузонь содавикс поэтэнть, марто панжизь «Пегас» литературной студиянть. Курок сынст перька пурнавсть поэзиянь кементь вечкицят. Малав весе сынь ульнесть одт, тейсть васенце эскелькст сёрмадомасо. Валентина Михайловна ды Александр Николаевич мейсэ маштсть лездасть тенст. А стяко зярыя иень ютазь сынст тонавтницятнень ютксто кассть алкуксонь поэтт, прозаикть, конат нолдасть зярыя виев книгат. Сынст ютксо Александр Арапов, Камиль Тангалычев, Наталья Рузанкина, Сергей Казнов, Александр Бажанов ды лият.

## Шкинемазо
Юдина Валентинань лиссть стихень зярыя книганзо. «Журавушка» васень книганзо кис, кона лиссь 1977-це иестэ, сонензэ максозель Мордовиянь комсомолонь премиянь лауреатонь покш лемесь. Мейле лиссть «Подснежники» (1983), «Зимний колодец» (1988), «Цветочное поле» (1993) стихень пусмонзо. Пек кеняркшнось поэтессась «Золотник» од эсь книгазонзо. Сон лиссь 2010-це иестэ. Пусмось алкукскак виев, мазый. Эйзэнзэ совасть зярыя иень перть сёрмадозь стихензэ. Сынь вечкемадо, пертьпельксэнь мазычиденть, тиринь мастордонть. Сон седейстэ молиця валсо ёвты корязост эсензэ мелензэ-арсеманзо.
Юдина Валентинань валморонзо печатавсть вейсэнь зярыя пусмосо, альманахсо, лиснесть «Огонёк» журналсо, «Молодые голоса» книгасо (Москов ош).

1991-це иестэ саезь Валентина Юдина Россиянь Сёрмадеень кужось совиця. 2004-це иестэ тензэ максозь «Мордовия Республикань заслуженной поэт» покш лемесь. Эти Саранскойсэ.
 
## Литературась
* «Чилисема», 2013, №3, С.18

## Невтевкст
* Шкинемазо рузонь кельсэ // Стихи.ру
Лайшема

[мини|[Лайшицят. Кезэрень египетень рельефсь, ок. 1330 ие м. п. икеле]]
**Лайшема** — коень ды кудоютконь раськень поэзиянь жанра; малавиксэнь куломадо эли мартонзо зыянов тевень лисемадо, мирденень аволь эсь олясо лисемадо, солдатчинадо, сюронь а чачомадо, ормадо ды лиядо стихсэ ёвтниця лиро-драматической импровизация.

## Лия лопат
* Лайшиця
Ловомка

**Ловомка** — нелксематнень ушодыця эйкакшонь фольклоронь жанра. Сон топавты прикладной функция.
Эйва Макс

**Эйва Макс** (; чачсь  1994-це иень даволковонь 16-це чистэ, Милуоки, АВШ) — американь морыця ды эсензэ сёрмадовт моронь морыця (автор-исполнитель). Сонзэ «Sweet but Psycho» синглазо UK Singles Chart британиянь хит-парадсо саизе васенце тарканть 2018-це иень прядовомсто — 2019-це иень ушодовомсто.

## Эрямо кизэ

: *Вант истя жо «[[:en:Ava Max#Career|Ava Max Career]]» англань пелькссэ.*

Чачсь  1994-це иень даволковонь 16-це чистэ Милуокисэ, Висконсин (АВШ). Чачомсто лемезэ Аманда Эйва Кочи. Чачтыензэ (авазо – оперань морыця) Албанииясто эмигрантт.
Васенце кавто сингланзо пек эзть неяво. Дебютноекс ульнесь «My Way», кона лиссь 2018-це иень чадыковонь 20-це чистэ  Atlantic Records лейбласо, Airplay 100 румынэнь чартсо пачкодсь ансяк 38-це таркас. Омбоце синглазо, «Slippin» (Gashi-нь марто), лиссь 2018-це иень панжиковонь 11-це чистэ.
«Sweet but Psycho» колмоце синглазо лиссь 2018-це иень умарьковонь 17-це чистэ. Моронть продюсировась Cirkut содавикс мастер ды сон Эйвань туртов теевсь прорывной хитэкс, кона саизе васенце тарканть Европань зярыя мастортнэсэ, ютксост Великобритания, Швеция ды Норвегия. Эйва Макс истя жо тейсь тев «Let It Be Me» сёрмадомасо (записьсэ) *[[:en:7 (David Guetta album)|7]]* (David Guetta) альбомсонть.

## Дискографиязо

: *Вант истя жо «[[:en:Ava Max#Discography|Ava Max discography]]» англань разделсэ.*

* «Salt» (2019)
* «Kings &amp;amp; Queens» (2020)

## Казнензэ ды номинациятне

## Примечаният

## Невтевкст

* Official website
* allmusic.com
* Эйва Макс (англ.) на сайте Discogs
Ереванонь метрополитенэнь станциятне

альт=|кенжешка|260x260пкс|Ереванонь метрополитенэнь линиятнень схемась
Те Ереванонь метрополитенэнь станциянь спискась — Еревансо (Армения) метрополитенэнь линиянь системась.

Ереванонь метрополитенэнь васенце участкась панжозель 1981 иень эйзюрковонь 7-це чистэ ды ульнесть эйсэнзэ ниле станцият. Ней метрополитенсэнть важодить 10 станцият. Линиятнень эксплуатационной кувалмост 12,1 вп. 

Ало невтезь станциятнень спискась.

## Линиятне ды станциятне

## Строявиця ды арсевиця станциятне

## Истя жо вант
* Ереванонь метрополитен

## Невтевкст
* Ереванский метрополитен на сайте urbanrail.net
Инеёвкс

**Инеёвкс** (  — «басня»: латинэнь кельсэ сёрмадозенть каршо путовиця романонь кельтнесэ сёрмадозь произведения) —  жанра: эрьва ёндо ломантнень эрямост кодамо-бути шкань перть эли ломанень эрямо пингензэ перть. Невтевиця эпической покш произведения, роман башка ёнксонзо: действующей зярыя персонажтнень эрямост сюжетэнь ламо линиятнень вельде невтемась; эрямонь ламо ёнкстнэнь максомась, вейсэнь эрямонь эрявикс кевкстематнень путомась (кепедемась); действиясь моли ламо шкань перть.
Триллер

thumb|210px|right|Триллер эйстэ кадрось
**Триллер** (,  — «кепедемс талнома» эйстэ) — мелень кирдиця роман (эрямарт, боевик, мелодрама, пьеса). Эйсэнзэ пшти сюжет ды куроксто молиця действия, сеедьстэ тандавтомань ламо невтема, верень валома, чавома, нарьгамо ды седе тов.
Атлантида (модаваря)

**Атлантида** — Украинасо карстовой , ашти Збруч леень лаймесэ, Хмельницкой областень  Каменец-подольской райононь Завалье веледенть авасоло. 1975-це иестэ саезь 10 гектаронь туросо территориянть марто вейсэ сон государственной значениянь геологической пертьпельксэнь паметник. Туризмань ды экскурсиянь коряс Хмельницкой областной советэнь кедь ало.

## Кодамо модаварясь
Подольянь территориясо колмо этажсо вейкине модаваря. Алце (васенце) этажось  —  те сэрей ды келей галереят, омбоцесь  —  1 - 1,5 метрас теиньгавдозь потомт (полостть), колмоцесь — 5 метрань сэрьсэ кавто апокш ютамо таркат (ходт). Васенце ды омбоце этажонь галереятнень васодема таркасо улить покш залат (сэрест 12 метра видьс). Пещерань стенатнесэ, вере таркатнесэ (велькстнэсэ, сводтнэсэ) ламо эрьва кодамо тюссо гипсэнь натечной формат. Вастневить 1,5 метра видьс кувалмосо волокнистой кристаллт. Улить сталактитт ды сталагмитт, конат теить тюсонькоряс ашот, ожонь кондят, ашназа-якстереть, пачкневтиця ды формань коряс эрьва кодат цецят, тештинеть ды эйсюрот. Валдомтомсто сынь налксить эрьва кодамо тюссо ды прок теить ёвкс. Пещерасонть улить башка залт (Маконь, Сырнень сёксь, Кенярксонь, Пейдемань ды лият), галереят (Колмо пайстомонь, Партизанонь), гротт ды коридорт (Шайтянонь пуло). Пещерасонть эрить кедьнимилявонь чуросто вастневиця видт.

## Ванномань историясь
Панжозь 1969-це иестэ. Парсте ванномазо ушодозь 1979-це иень сёксня. Детальной топографической съёмка тейсь  А. Б.  Климчуконь кедь ало спелеологической отрядось.

## Литературась

* *Кривошия В.* В галереях Атлантиди: Суботній репортаж // Прапор Жовтня (Кам’янець-Подільський). — 1980. — 2 серпня. — С. 4.
* *Цуканов М.* У залах «Атлантиди»: Маршрути — далекі і близькі // Прапор Жовтня. — 1983. — 15 жовтня. — С. 4.
* Геологічні пам’ятки України: Довідник-путівник. — К., 1985.
* Атлантида — підземна перлина Кам’янеччини // Недря Т. В. Печери Поділля: Туристичний путівник. — Кам’янець-Подільський: Рута, 2010. — С. 52—63.

## Примечаният
Ютавтома

190px|мини|<center>Розеттань кевсь</center>
**Ютавтома** — вейке кельстэ лия кельс информациянь видестэ максомань тевтееме.
Сочи ош

**Сочи** (, , , ) — Россия Масторонть ошось, Краснодаронь крайсэ.

## Эрицятне

## Ошт-ялгат
*  Челтенхем (), Инебритания Мастор (1959 ие саезь)
*  Ментон (), Франция Мастор (1966 ие саезь)
*  Римини (), Италия Мастор (1977 ие саезь)
*  Эспоо (. ), Суоми Мастор (1989 ие саезь)
*  Лонг-Бич (), Калифорния, АВШ (1990 ие саезь)
*  Трабзон (), Турция Мастор (1991 ие саезь)
*  Пярну (), Эстэнь Мастор (1994 ие саезь)
*  Вэйхай (), Китаень Раськень Республикась (1996 ие саезь)
*  Баден-Баден (), Германия Мастор (2013 ие саезь)
*  Нагато (), Япония Мастор (2018 ие саезь)
Ловнома

thumb
**Ловнома** — кода кортамонть истя кунсломанть марто кеместэ сюлмазь кортамонь тевс нолдамонь прявт видтнэстэ вейкесь. Ловнома — те информациянь чарькодемань способ.

Художественной ловнома — эстрадной искусствань жанра, литературной произведениятнень ломанень икеле ёвтнема.
Кирькс

thumb|right|Кирьксэсь, кеверь киксэсь ды радиус
**Кирькс** — кирькссэ явозь плоскостень пелькс.
Салт

[мини|[Кулозь иневедь|Кулозь иневедень потмакссто салось]]
**Салт** — неть стакалгавтозь сюлмавкстне аштить металлонь катионсто ды кислотань кадовиксэнь анионсто.
Химия

**Химия** ( эйстэ; лия варианттнэ:  — «нуло», «эссенция», «летьке», «тансть»,  — «сплав», «валома», «кичаведь»,  — «човорямо») — те сюлмавкстэ, сынст теевемадо, ёнксто ды ютамодо, сынст вельде лия веществань теевемадо тонась.
Геометрия

**Геометрия** ( эйстэ:  — «мода» ды  — «онкстамо») — эрьва кодамо фигурань (точкань, киксэнь, ужонь, кавто ды колмо онкстамонь объектэнь) башка ёнксост, покшолмаст ды вейке-вейкень коряс аштемаст тонавтниця математикань пелькс.
Армения (сатрапия)

кенжешка|Армениясь Ахеменидтнэнь державанть поцо
**Армения Сатрапиясь**  () — вейкесь сатрапийтнень эйстэ Ахеменидтнэнь державанть поцо. Геродот лецтни Армениянть () кода XIII-це  кужо Персидэнь инязорксчинть. Армениянь мастор ветиекс се шкастонть ульнесь Ервандидэнь династиясь. Персидэнь азырксчись  Армениясо мольсь  кавто сядто седе ламо (550—330 ии. м. п. икеле).

## Топонимэнть васенце  лецтнемазо
Армения эсинзэ лемензэ ало лецтняви Бехистунской сёрмадовкссо 520-це иестэнть м. п. икеле. Сёрмадыцязо ульнесь Дарий I, ды сон Армениянть лемди *Армина* (20x20пкс 20x20пкс 24x24пкс 20x20пкс 20x20пкс) лемсэ. Седе икеле те модасонть ульнесь Урарту Масторось, кона ульнесь саезь кедь алов Мидиясо.

## Армениясь античной сёрмадовкстнэсэ
Ксенофонтонть  коряс Армения аштесь-ульнесь кардухонь модатнень  ды Кентрит лейентьэйстэст пелевеёнов. Те ульнесь Армениянь лембеёнонь межась-границясь. Понт Евксинскоень чирензэ, кода сёрмадсь Геродот, те ульнесть пелеве-чивалгома ёндо межанзо. Ды Армениянь модатнес сестэ  эзьть совсе саспиртнэнь (XVIII-це кужось, Грузия) ды мосcинойконь (XIX-це кужось, Лазика,  Турциянь пелеве-чилисема ён) модатне. 

Эсь модаса эриця ломантне эрильть велева, озавтыльть  шуж ды виноград, конань эйстэ теильть вина ды изюм,  цёраломантне ульнесть налчирьке ды ушманонь узере марто. Армения пек содавиксэвил эсинзэ алашанзо, конань трильть-кастыльть персиянь ушмовиентень. Ксенофонт лецти, келья кезэрень армянтнэ сюконильть Чинтэнь.
Сукст-унжат

**Сукст-унжат** (, ) — 

* Карво
* Кендял
* Коткудав (серяка)
* Кудонимиляв
* Лёмсий
* Липалей (бибишка, боярбука, дошовася, каткабув, лепетук, нармунь патя, паксябояр, паксябув, паксябука, паксябур, паксялип, рузавань таракан, торабука)
* Локстей (иржа укска, лёксей, тюжа укска, тюжть укска)
* Марав
* Мекш
* Модамекш (мастормекш)
* Нимиляв
* Ознай (ознайтасто, дьячок тасто)
* Паксяциркун
* Понав сукс
* Салмуксонь салы
* Сарькс
* Сеське
* Сий
* Таракан
* Тасто
* Укска
* Унжа
* Циркун
* Шанжав (пондомукоро)

## Литературась
;Лувов литературась
* 
* 
* 
* 
* 
* 
* 
* 

;Дополнительной литературась
* 
* 
* 
* 
* 
* 
* 

; Содакшномань литературась
* 
* 
* 
* 

; Эрзянь кельсэ литературась
* К.Г. Абрамов: Валонь ёвтнема валкс. – Саранск: Мордовской книжной издательствась, 2002. – 608 с. – Мордов. – эрзя яз. ISBN 5-7595-1500-4

## Невтевкст

* 
* 
* 
*
Трушкина, Надежда Павловна

**Трушкина Надежда Павловна**

## Эрямо кизэ
Чачсь 1960-це иень  ацамковонь 11-це чистэ Мордовия республикань Краснослободск буень Куликова велесэ крестьянонь семиясо. 1978-це иестэ, средней школань прядомадо мейле, снартнесь поладомс тонавтнеманзо филологиянь факультетсэ, но экзаменсэ эзь пурна сатышка баллт. Вейке ие важодсь Саран ошонь кабелень нолдыця заводсо. 1979-це иестэ цидярдынзе экзаментнэнь М. Е. Евсевьев лемсэ МГПИ-с. Кармась тонавтнеме педагогикань ды начальной обучениянь факультетсэ.
1983-це иестэ саезь важоди Краснослободскоень ламо профилень лицейсэ ушодыця классонь тонавтыцякс. Тевензэ топавты седейшкава, а стяко вечкить эйсэнзэ тонавтницятне.

## Шкинемазо
Трушкина Надежда ламо иень перть ловови «Красная Слобода» районной газетань аволь штатной корреспондентэкс. Ошонь, райононь культурной эрямодонть стихотворениянзо свал печатавить эйсэнзэ. Надежда Павловнань сценариензэ коряс районсонть ютнить малав весе покш читне.
Н. П. Трушкинань стихотворениянзо лиснесть «Молодой ленинец», «Знамя труда», «Красная Слобода», «Сударыня», «Энергия столицы» газетатнесэ, «Странник», «Чилисема», «Литературная Мордовия» журналтнэсэ, зярыя альманахсо.

2015-це иестэ ютась Трушкина Надеждань «Счастье дадено каждому» стихотворениянь васенце пусмонь презентациязо. Мейле вейке омбоце мельга лиссть «Душевный разговор», «Всё сбудется» покшонь ды «Подарок солнца», «Брызги радости» вишкинетнень туртов стихень пусмонзо. Поэтессась сёрмады тиринь ёнксто, пертьпельксэнь мазычиде, вечкемадо, эрямодонть. Сынст эйсэ ламо парочи, бажамот, вандынь чис кемема.

Н. П. Трушкинань покш путовксозо «Слобода» райононь од литераторонь вейсэндявксонть теемасо. Сон лезды ёроков эйкакштнэнень тееме кеме эскелькст сёрмадомань ашожда тевсэнть, произведенияст печатамосо.

Трушкина Надежда ламо важоди мокшонь ды эрзянь кельстэ рузонсес стихотворениянь ютавтомасо. Поэзиянь вечкицятнень содавтынзе Александр Доронин, Александр Пудин Мордовия Республикань народной писательтнень, Николай Ишуткин МР-нь заслуженной поэтэнть, истя жо Иван Чигодайкинэнь, Надежда Живайкинань, Василий Кригинэнь, Юрий Азрапкинэнь, Николай Циликинэнь произведенияст марто.

Трушкина Надеждань стихензэ лангс Вячеслав Кисляков композиторось сёрмадсь сядодо ламо морот. Сынь совасть «Пусть всегда будет солнце» моронь пусмонтень.
Трушкина Надежа 2016-це иестэ саезель Россиянь писателень союзс.

## Литературась
* «Чилисема», 2020, №3, С.14

https://search.rsl.ru/ru/record/01008000065
https://litob-sloboda.jimdofree.com/%D1%81%D1%82%D1%80%D0%B0%D0%BD%D0%B8%D1%86%D1%8B-%D0%B0%D0%B2%D1%82%D0%BE%D1%80%D0%BE%D0%B2/%D1%82%D1%80%D1%83%D1%88%D0%BA%D0%B8%D0%BD%D0%B0-%D0%BD-%D0%BF/
Агафонова, Нина Афанасьевна

**Агафонова Нина Афанасьевна**, келень содый, тонавтыця.

## Эрямо кизэ
Агафонова Нина Афанасьевна чачсь 1952-це иень якшамковонь 12-це чистэ неень Мордовия Республикань буень Кочкурвелесэ. Сон филологиянь наукань кандидат (1983-це ие), доцент (1993-це ие). Мордовия Республикань Государственной премиянь лауреат (2000-це ие). Прядызе Эрзянь-мокшонь государственной университетэнть (1977-це ие). 1977 – 1978-це иетнестэ тонавтсь Темников буень Польско-Цыбаевской средней школасо. 1981-це иестэ саезь важоди университетсэ: ассистент, преподаватель, старшей преподаватель, доцент эрзянь келень кафедрасо (1990-це иестэ саезь) (2002-це ие видьс – эрзянь ды финнэнь-угрань языкознаниянь кафедра), филологиянь факультетэнь деканонь полавтыця (1987 – 95-це иетне). 1995 – 96-це иетнестэ – Туркунь унивеситетэнь (Финляндия) стажёр.

## Наукань тевензэ
Наукань тевезэ сюлмавозь эрзянь келень дилектологиянь, лексикографиянь ванноманть марто; Равонь томбальксэнь (Заволжьянь) ды Обедпелень Уралонь човорязь диалекттнэнь морфологиянь ванноманть марто.

Агафонова Нина Афанасьевна сёрмадсь кодгеменде ламо научной ды учебно-методической важодевкст, ютксост вейке монография ды вете тонавтнема лездамопельть. Сон «Suomalais-ugrilainen seura» финнэнь-угрань вейсэндявксонь зарубежной член (1998-це иестэ саезь, Финляндия).

## Казнензэ
Нина Афанасьевна Агафонова казезь «Трудонь ветеран» медальсэ, Российской Федерациянь Образованиянь ды наукань министерствань Почётной грамотасо.
 
## Сочиненият
* Финнэнь масторось икеле ды ней. Саранск, 1997 (в соавт.);
* Эрзянь кель. Морфология. Саранск, 2000 (в соавт.);
* Вейсэ, башка, тешкс вельде : валкс. Саранск, 2002 (в соавт.);
* Suomalais-ersäläinen sanakirja. Турку, 1999; Саранск, 2000 (в соавт.).
 
## Литературась
* История Мордовии в лицах : биогр. сб. Ковылкино, 2001. Кн. 4;
* Учёные Мордовского государственного университета : биогр. справ. Саранск, 2001 ; 2006;
* Мордовия, XX век: культурная элита : энциклопедич. справ.: в 2 ч. Ч. 1 : А - М / ред. совет: В. А. Юрчёнков (пред.) [и др.] ; редкол.: Т. М. Гусева, А. Юрчёнков (отв.редакторы) [и др.] ; НИИ гуманитар. наук при Правительстве Республики Мордовия. - Саранск, 2010. - 416 с. : 32 с. ил. - (Мордовия. XX век)
ISBN 978-5-900029-71-9 (ч. 1) ISBN 978-5-900029-70-2

https://mrsu.ru/ru/men/detail.php?ID=7019 
http://s2.mrsu.ru/about_the_university/management/8253/
http://csfu.mrsu.ru/ru/archives/1750
https://search.rsl.ru/ru/record/01008772929
https://elib.pstu.ru/vufind/EDS/Search?lookfor=%D0%90%D0%B3%D0%B0%D1%84%D0%BE%D0%BD%D0%BE%D0%B2%D0%B0+%D0%9D%D0%B8%D0%BD%D0%B0+%D0%90%D1%84%D0%B0%D0%BD%D0%B0%D1%81%D1%8C%D0%B5%D0%B2%D0%BD%D0%B0&type=AU
https://irbis.amursu.ru/cgi-bin/irbis64r_11/cgiirbis_64.exe?LNG=&Z21ID=&I21DBN=SPRV&P21DBN=SPRV&S21STN=1&S21REF=&S21FMT=fullwebr&C21COM=S&S21CNR=30&S21P01=0&S21P02=1&S21P03=A=&S21STR=%D0%90%D0%B3%D0%B0%D1%84%D0%BE%D0%BD%D0%BE%D0%B2%D0%B0,%20%D0%9D%D0%B8%D0%BD%D0%B0%20%D0%90%D1%84%D0%B0%D0%BD%D0%B0%D1%81%D1%8C%D0%B5%D0%B2%D0%BD%D0%B0
http://chamo.lib.tsu.ru/lib/item?id=chamo:531181&theme=mobile
Адушкина, Нина Семёновна

**Адушкина Нина Семёновна**, лингвист, тонавтыця.

## Эрямо кизэ
Адушкина Нина Семёновна чачсь 1932-це иень ацамковонь 29-це чистэ неень Мордовия Республикань Отяжбуень Андреевка велесэ. Сон филологиянь наукань кандидат (1971-це ие), доцент (1974-це ие). Mордовия Республикань Государственной премиянь лауреат (1999-це ие). Прядызе Козловской педучилищанть (1952-це ие), А. И. Полежаев лемсэ МГПИ-нть (1956-це ие).

1956 – 59-це иетнестэ важодсь эрзянь келень ды литературань, рузонь келень ды литературань тонавтыцякс Козловской средней школасо, 1959 – 62-це иетнестэ – Ардатов ошонь средней школасо рузонь келень ды литературань тонавтыцякс; 1965 – 99-це иетнестэ – ассистент, старшей преподаватель, доцент Эрзянь-мокшонь государственной университетэнь эрзянь келень кафедрасо. 1988 – 90-це иетнестэ тонавтсь эрзянь кельс Хельсинкинь ды Туркуньуниверситеттнэсэ (Финляндия) финнэнь-угрань языкознаниянь кафедратнесэ.

## Наукань тевезэ
Ваннось эрзянь келень орфографиянь, орфоэпиянь ды терминологиянь стакачитнень. Нина Семёновна ниленьгеменде ламо научной ды учебно-методической важодевксэнь автор.

## Ютавтыцянь тевезэ
1989-це иестэ саезь важодсь Библиянь ютавтомань институтонть марто. Адушкина Нина Семёновна ульнесь эрзянь кельсэ духовной терминологиянь теицятнень ютксо. Эрзянь кельс ютавтсь: Евангелие от Иоанна – Иоаннонь пельде Евангелия (Хельсинки, 1990-це ие), Евангелие от Марка – Марконь сёрмадовт Евангелия (Стокгольм; Хельсинки, 1995-це ие), Евангелие от Матфея – Матвеень коряс Евангелия (Стокгольм; Хельсинки, 1998-це ие), «Жизнь Иисуса» книга – «Иисусонь эрямозо» (Хельсинки, 1991-це ие). Лиятнень марто вейсэ ютавтсь «Детская библия» – «Библиянь ловномат» (Стокгольм; Хельсинки, 1993-це ие), Новый Завет – Од Вейсэнь лув 2006-це ие). Ульнесь «Лукань коряс Евангелиянть ды апостолтнэнь тевтнень» («Евангелие от Луки и Деяния апостолов») (Стокгольм; Хельсинки, 1996-це ие) витницятнестэ вейкекс.

Кулось Адушкина Нина Семёновна 2008-це иень ожоковонь 9-це чистэ.

## Казнензэ
Казезь «Золотая лира» медальсэ.

## Сочиненият
* Грамматика мордовских языков. Фонетика, графика, орфоэпия, морфология : учебник. Саранск, 1980 (в соавт.);
* Эрзянь-рузонь валкс. М., 1993 (в соавт.);
* Avksenti Jurtov – mordvan kansan  valistaja / / Suomensukuisten Sana: suomen sukukielten raamatunkääntäjien puheenvuoroja. Helsinki, 2008.
 
## Литературась
* История Мордовии в лицах : биогр. сб. Саранск, 1997. Кн. 2; Адушкина Нина Семёновна : некролог / / Голос Мордовского университета. 2008. 1 нояб.;
* Мордовия, XX век: культурная элита : энциклопедич. справ.: в 2 ч. Ч. 1 : А - М / ред. совет: В. А. Юрчёнков (пред.) [и др.] ; редкол.: Т. М. Гусева, А. Юрчёнков (отв.редакторы) [и др.] ; НИИ гуманитар. наук при Правительстве Республики Мордовия. - Саранск, 2010. - 416 с. : 32 с. ил. - (Мордовия. XX век)
ISBN 978-5-900029-71-9 (ч. 1) ISBN 978-5-900029-70-2

http://www.finnougoria.ru/news/publications/27415/
http://www.finnougoria.ru/logos/proza/2092/20415/
http://biblus.ru/Default.aspx?book=6m0a18a3s8
Полянская, Галина Алексеевна

**Полянская Галина Алексеевна**, декоративно-прикладной искусствань художник.

## Эрямо кизэ
Полянская Галина Алексеевна чачсь Саран ошсо 1960-це иень ацамковонь 10-це чистэ. Сон совавтозь Россиянь артыцянь вейсэндявксос (2005-це ие). 1984-це иестэ прядызе Саранонь художественной училищанть, тонавтнесь Л. М. Острась-Демяшкинань кедьсэ.

1978-це иестэ саезь тонавты Саран ошонь 1-це № ДХШ-сэ. Важоди эрзянь ды мокшонь искусствасо, кирди-касты коест сурень ловозь викшнемасо, узорной кодамосо ды човалясто кодамосо.

## Кедьтеевксэнзэ
Сехте содавикс теевксэнзэ: «Посвящение» стольпацясь (1979-це ие), «Весна Мордовии моей» стольпацясь (1985-це ие), «Скатерть» стольпацясь (2007-це ие), «Свадебное» нардамось (2003-це ие), «Эрзянское» нардамось (2004-це ие), «Дорожка эрзянская» викшневксэсь (2010-це ие).

## Выставканзо
Невтневсь выставкасо: региононь (Саран ош, 2004-це ие), регионъютконь (Н.Новгород ош, 2007-це ие), весероссиянь (Москов ош, 2004-це ие, 2010-це ие; Тамбов ош, 2007-це ие), 4-це агропромышленнойсэ (Москов ош, 2004-це ие), финнэнь-угрань раськетнень художественной промыслань ды ремёслань 2-це, 6-це весероссиянь выставкасо-ярмункасо (Саран ош, 2007-це ие, 2010 – 11-це иетне), раськеютконь (Саран ош, 2007-це ие).

Полянская Галина Алексеевнань теевксэнзэ ванстовить МРМИИ-сэ, РОСИЗО государственной музейной выставочной куншкакуросо (Москов ош).

## Казнензэ
Мордовия Республикань Прявтонть пельде казезь Сюконямо валсо (Благодарностьсэ).
 
## Литературась
* 70 лет Союзу художников Респрублики Мордовия : альбом. Саранск, 2007;
* Мордовия, XX век: культурная элита : энциклопедич. справ.: в 2 ч. Ч. 2 : Н - Я / ред. совет: В. А. Юрчёнков (пред.) [и др.] ; редкол.: Е. М. Гусева, В. А. Юрчёнков (отв. редакторы) [и др.] ; НИИ гуманитар. наук при Правительстве Республики Мордовия. - Саранск, 2013. - 400 с. : 32 с. ил.. -  (Мордовия. XX век).
ISBN 978-5-900029-72-6 (ч. 2)
ISBN 978-5-900029-70-2

https://hud1sar.schoolrm.ru/sveden/employees/20215/212041/ 
http://www.finnougoria.ru/community/master/330/5678/
Керявкс

thumb|250px|right|Керявкс ''AB'' (якстере тюссо)
**Керявкс** — виде киксэнь пелькс, кона ашти кавто максозь боттнэнь-точкатнень ютксо молиця весе точкатнестэ.
Вектор (геометрия)

right|thumb|300px|Векторось <math>\overrightarrow{AB}</math>
**Вектор** ( — «кандыця» эйстэ) — виде киксэнь молиця керявкс, конанть вейке пензэ лемдить векторонь ушодксокс, лия пензэ — векторонть пекс.
Видема кшумань

**Видема кшумань** () — веиень эли кавтоиень тикшень касыкс,  буень  родань чачо
Армянонь кель

**Армянонь кель** (հայերէն, հայերեն, []) — индоевропань кель.

## Армянонь алфавитэсь
Нал (геометрия)

thumb
**Нал** — виде киксэнь пелькс, конань ули ушодксозо, но арась пезэ.
Ужо

90px|thumb|right|«∠», ужось геометриясэ.
**Ужо** — геометрической фигура, конась ашти точкасто ды ютыця те точкастонть кавто налсто.

## Ужотне

Артовкс:Angle acute.svg|Пшти ужо
Артовкс:Angle obtuse.svg|Аволь пшти ужо
Артовкс:Reflex angle.svg|Невыпуклой ужо
Артовкс:Right angle.svg|Виде ужо
Артовкс:Angle straight.png|Штавтозь ужо
Артовкс:Full angle.svg|Полной ужо
Рузавина, Нина Семёновна

**Рузавина Нина Семёновна**, хоронь дирижёр, тонавтыця.

## Эрямо кизэ
Рузавина Нина Семёновна чачсь 1913-це иень таштамковонь 6-це чистэ Дери ошсо, США. 1932-це иестэ саезь эрясь СССР-сэ. Прядсь Московской государственной консерваториянь рабфак (1935-це ие, скрипкань класс), дирижёрско-хоровой факультет (тосо жо, 1940-це ие, А. В. Александров профессоронь класс).

1940 – 42-це иетнестэ сон Удмуртонь раськень хоронь художественной руководитель, 1943 – 48-це иетнестэ – «Умарина»  морамонь ды киштемань мордовской государственной ансамблянь художественной руководитель; 1948 – 92-це иетнестэ тонавты Саранонь музыкальной училищасо. Ульнесь вельть неявикс исполнительской ёрокчизэ.

Топавтсь тев «Мордовские народные песни» (М., 1957) пусмос совавтозь эрзянь, мокшонь инструментальной мелодиянь расшифровкасо. Истя жо топавтсь тев Г. Г. Вдовинэнь «В шесть часов вечера после войны» (1975-це ие) оперань путомасонть.

Анокстась Мордовиянь музыкантт. Рузавина Нина Семёновнань тонавтницянзо ютксо: Н. И. Бояркин, Т. И. Одинокова. Истя жо ули таликазо М. Н. Антонова, Р. М. Беспалова-Еремеева, Д. И. Еремеев морыцятнень касомасо.

Кулось 1993-це иень даволковонь 4-це чистэ Саран ошсо.

## Казевксэнзэ
Н. С. Рузавина казезь «За доблестный труд в Великой Отечественной войне 1941 – 1945 гг.» медальсэ.
 
## Литературась
* Бояркин Н. И. Становление мордовской профессиональной музыки (композитор и фольклор). Саранск, 1986 ;
* Мордовия : энц. Саранск, 2004. Т. 2 ;
* Бояркина Л. Б. Мордовская музыкальная энциклопедия. Саранск, 2011 ;
* Мордовия, XX век: культурная элита : энциклопедич. справ.: в 2 ч. Ч. 2 : Н - Я / ред. совет: В. А. Юрчёнков (пред.) [и др.] ; редкол.: Е. М. Гусева, В. А. Юрчёнков (отв. редакторы) [и др.] ; НИИ гуманитар. наук при Правительстве Республики Мордовия. - Саранск, 2013. - 400 с. : 32 с. ил.. - (Мордовия. XX век).
ISBN 978-5-900029-72-6 (ч. 2) ISBN 978-5-900029-70-2

https://search.rsl.ru/ru/record/01008537474
Абазань кель

**Абазань кель** () — абхазонь-адыгень келень куронь абхазонь-абазань келень тарадань абазатнень кель.

## Сёрмадомачи

Васенцеде абазань сёрмадочинь арабонь графикань эйстэ XIX пингень омбоце пельксстэ теись Умар Микеров. Латиницань эйстэ сёрмадомачинь 1932 иестэ теись Т. З. Табулов. 1938 иестэ абазань сёрмадочись кириллицянь эйсэ::

Карачаево-Черкесиясо абазань кельсэ «Абазашта» кулялопась лисекшни.
Венельксчачо

**Венельксчачо** (, ) — ламо иень венелькс эрямкурозо (режим).
Тея смустьсэ - *таркань венельксчачо* сёрмадокшны тарканть, ютазь сонзэ географической путневксэзэ эйстэ.
Келей смустьсэ - *масторлангонь венельксчачо* сёрмадокшны аштемат статистикань ансамблест.
Мадьяронь Масторонь венельксчачо

**Мадьяронь Мастор венельксчачозо** — корозо сёрмадокшны мастор географиянь аштемазо. Мадьяронь Мастор ашти куншкань пелькссэ чивалгомань ёнкссо. Мадьяр Масторонь пирестэ сех малавикс Куншкань иневедесь чирезэ видьс ули 500 вб. Венельксчачо арсь экологиянь лиякстомат цётавксост голоцен пингстэ, те ули континентальной, океанической, ды куншкаиневедень венельксчачот экшевемаст цётавксояк.
Венелькс

[thumb|250px|Юргома-вешкема [Мадейра вакссо]]
**Венелькс** — метеорологиянь пелькст тешкстамот вейссаевксэст, неявиця содазь шкасто содазь таркасо.
Вейссаевкс

**Вейссаевкс** (, ) — сех эрявикс математика чарькодевкссэзэ, те  математика, улемксналокс ульниця.
Пайманал

**Пайманал** (, ) — паймат вейссаевксэзэ эрявикс цётавксось максовтома туртов. Пайманалсо улить важодемат палмазо, эрямкурозо, тейнеманалозо.
CALS-пайманалт

**CALS-пайманалт** (истяжо: СИИ - Сурбундамо информациянь ильтямозо) - чочпайманалонь эли тыц-тонавтолмань теевкстнэ шкамо ды сурбундамо видьсэст молема, конась ашти ловомпарго лезэ максомасо ды информациянь пайманалт весе эрямонь цикл эскелямотнесэнзэ
Атнаскадома

**Атнаскадома** — куловтыця орма, конанть терди атнаскадома пинкскезовкшось. Те атнаскадозь рашкат эйстэ максови пупамо шкасто сельге марто.
Валонь теема

**Валонь теема** (*деривация*) — од валтнэ ве юронь валт эйстэ теема, вана истя: «*кеме - кемекстамс*».
Корнома

**Корнома** — ононть ильтиця невтевекшнема, конась маряви аламосеедьксчинь дырниця шалномакс.
Алганжей

**Алганжей** — лувонть вармань кандомозо аламодо сантиметртнесэ.
Кезовкшт

**Кезовкшт** ( — мор) — ачовэрсицянь инфекционной улемксэсь, конась лисеви ансяк эриця човэрсицят потсо.
Ловиця сёксть

**Ловиця сёксть** (*ловпаргонь сёксть*) — система, конась топавты дата полавтоманть ловома теекшницят ютксост (ловпаргот, серверт, кучницят, ды истя тов).
Будолма

thumb|Кедень папиллома
**Будолма** (*неоплазия, неоплазма*) — орма, конась невти одтеевксекс, косо генетикань лиякстомтомат ветить човэрицят касома коламонзо. Весе будолматнень сынь срадома коряс  явовить кавтов: *берянь будолмат (карвоць)* ды *вадря будолмат (копуднавкс).*
Човэриця

[мини|200пкс|Ломанень [верь|верень човэрицят]]
**Човэриця** — структуро-функционалонь весе эрицят човине вачкиця ды эрякшныця вейкечись.
Курго

**Курго** () — варя, конанть вельде ракшат сэвить, симить ды гайгить. Ушонь варя мельга ули тарка, косо аштить пееть. Пееть мельга ули кель, седе тов ули кирьга, конась явови ярсамкис ды лексемкис. Тень рунгозо улеви нерькс нармутненень, эли пирезэ улевить турват, кортазь ломаньде.

## Лисьмапрят
Вирьнал

[thumb|right|Вирьналт [Пелевёнксонь Дакотасэ]]
**Вирьналт**, эли **вирень идиця кикстнэ** — идиця чувтонь путовкстнэ, конат невтить чувтот ды курот киксэстэкс, теевиця сокавикс паксят, нарт ютксо, валнокшниця ды венчень сузат чиресэ. Вирьналтнень теить чеменьть турост анолдамонть кис.
Чемень (венелькс)

**Чемень** — пси, коське ды вармань венелькс чачозо. Тень каршонзо вачкить вирьналтнень.
Чемень (кшнипонат)

upright=1.4|thumb|Чеменень тюс
**Чемень** — кшнипонат челькияшкномо цётавксозо, челькиякшнось кшнинь истяяк лемдить.
Лоштямо

**Лоштямо** — аваулемксэнть лепштямонь теема, конанть теить плотнойчинть покшолгадомазо ёнамос.
Лепштямо

**Лепштямо** - ушонь физикань покшолма, ловомтешкссэ вейкеть содавикс вийнень, конась теи содавикс таркас. Човбельксэнь (дифференциальной) рунгосо певтеме аламо вий dF_nявови певтеме аламо таркас dS, сестэ те човбельксэнть  паряк човбельксстэ вейсэндямо (интегрировамс):

p=\int \frac{dF_n}{dS}.
Фетиши, Кети

**Кети Фетиши** (, чадыковонь 15 чи 1997 ие) — албаниянь профессионалонь велосипедсэ ардтниця. 2017 иень тундосто Conceria Zabri–Fanini велосипедэнь куронь кис налкси.
Магучих, Ярослава Алексеевна

**Ярослава Алексеевна Магучих** (; чач. таштамковонь 19 чистэ 2001 иестэ, Днепропетровск) — украинань шождаатлет (кирнявтниця). 2019 иень омбомасторонь чемпионатонь сиянь саиця.

## Эрямокинзэ

## Пек эрявикс лезэ
Азербайджант

**Азербайджант** — тюркань раське, кона эри Азербайджансэ.
Эстэнь раськень айгема

**Эстэнь раськень айгема** (историографиясо вастневи кода **Сыргозема шка** ) — те культурань, политикань ды историянь ёндо процесс, конань кувалт эстэнь ломантне кармасть марямо эсь прясост кода раське, конань ули прават кочксемс эсь ки ды лув. Те процессэсь кармась малава 1850 иетнестэ, зярдо эстэнь ломантненень макссть седе ламо прават ды поладовсь 1918 ие видс, кода Эстэнь масторось кармась улеме лиядо башка масторокс.
thumb|Карл Роберт Якобсон

Истя жо кой-зярдо лемдить 1987-1988 иетнень Советэнь Эстэнь масторсо.

Сень лангс апак вано, што эстэнь раськень эсь прянзо марямось ушододсь XIX пингестэ, кой-кодат тешкст эсь этнической ёндо марямсто ульнесть теде икелеяк. XVIII пингень песэ *eestlane* эсь прянь лемдемась сравтовсь Эстэнь масторга ташто *maarahvas* лементь марто. Се шкане Эстэнь масторось аштесь Российской империянь пельксэкс.

Библиянь ютавтовксось эстэнь кельс нолдазель 1739 иестэ, эстэнь кельсэ ловномапусмотне кассть 18-стэ 1750 иетнестэ 54-с 1790 иетнестэ. Пингень прядовомас пельде ламо касозь сокицятнеде-видицятнеде маштсть ловномо. Васенце университетсэ тонавтозь ломантне, конат марясть эсь прясост эстэкс, ульнесть Фридрих Роберт Фельман (1798—1850), Кристьян Яак Петерсон (1801—1822) ды Фридрих Рейнхольд Крейцвальд (1803—1882). Вийкирдий ломантне ульнесть немецть, кода келень истяжо культурань ёндо. Балтиянь немецень келень сёрмадыцясь 
Гарлиб Меркель (1769—1850) ульнесь васенце эстфилэкс, конась ловсь эстень ломантнесэ истямо жо раськекс, кода лияткак.

Сон кармась эстэнь раськень айгемань ушодыцякс, конась сайсь немецень культуранть, кода сень, мезень лангс эряви молемс ёнов. Ансяк, пингень куншкасто истят эстэнь лидертнэ, кода  Карл Роберт Якобсон (1841—1882), Якоб Группа ды Йохан Вольдемар Яннсен (1819—1890) кармасть максомо эсь вайгель ды велявтово финнэнь ёнов. Финнэнь раськень айгемась се шкане мольсь пек вадрясто, ды тувака латыш шабратненень ёновкак.

Покш культурань кепедемакс кармась 1862 иестэ «Калевипоэг» валморонть нолдамось ды 1869 иестэ васенце морамонь фестивалень теемась. 1860 иетнень песэ эстэнь масторонь ломантнень уш арасель мелест улемс немецень культурань ды политикань гегемониянь ало. Российской империянень ёжомарямост ульнесть вадрят 1880-1890 иетненсь видс, кода кармась рузыявтомань политикась.

## Примечания
Таллиннэнь №21 школась

**Таллиннэнь № 21 школась** () — Таллиннсэ аштиця школась, Эстэнь Мастор. Школасо важоди кода вишка эйкакшонь школась  истяжо гимназиясь. Школанть аштематаркась Рауа курось, 6 (Raua 6). 2014-15 тонавтнема иетнестэ школасонть тонавтнесть весемезэ 1221 тонавтницят.

Школась панжовсь 1903 иестэ, сестэ лемезэ ульнесь  **Tallinn kroonualgkool No. 21**, сестэ школась аштесь чувтонь кудосо Й.Поска 6а куросо.
1923-24 тонавтнема иестэ эйкакшонь ламочись кассь ды савсь ютавтомс тонавтоманть од таркас. Од школань архитекторокс ульнесть Артур Перна.
2001-2003 иетнестэ школантень тейсть реновация.

## Содавикс тонавтницят
*Маарья-Лиис Илус (Maarja-Liis Ilus)
*Пирет Ярвис (Piret Järvis)
*Тиина Мяги (Tiina Mägi)
*Маркус Робам (Markus Robam)
*Катрин Сиска (Katrin Siska)
*Уку Сувистэ (Uku Suviste)
*Герд Таранд (Gerd Tarand)
*Урве Тиидус (Urve Tiidus)
*Игорь Волке (Igor Volke)
*Эвелин Вёйгемаст (Evelin Võigemast)
*Александра Элизабет Лядов (Alexandra Elisabeth Ljadov)
*Карл-Эрик Таукар (Karl-Erik Taukar)
*Артём Савитски (Artjom Savitski)
*Мартен Кунингас (Marten Kuningas)
*Вейко Тубин (Veiko Tubin)

## Лисьмапрят


## Невтевкст
* Koulun viralliset sivut
Лакамо

[thumb|[Лакиведь|Ведень лакамось]]
**Лакамо** — чинстень теевема, кона эрси вецана таркань весе объёмсонть (ванькс вейке компонентэнь  паронь теевемась эрси свалшкань температуранть пингстэ — пиксемань-лакамонь температуранть пингстэ).